Revelstoko kalno nacionalinis parkas
Revelstoko kalno nacionalinis parkas (angl. Mount Revelstoke National Park; pranc. Parc national du Mont-Revelstoke) – Kanadoje, Britų Kolumbijoje esantis nacionalinis parkas. Įkurtas 1914 m. Greta driekiasi Ledyno nacionalinio parko teritorija. Parke saugomas unikalus Selkirko kalnų drėgnojo vidutinių platumų miško kraštovaizdis. Jame veši retos didžiosios tujos, cūgos. Parke sutinkami nykstantys miškiniai karibu, taip pat kanadinės lūšys, rudosios lūšys, vilkai, kojotai, juodieji lokiai, grizliai, lapės, erniai, briedžiai, snieginės ožkos, amerikinės kiaunės.